બથાની ટોલા, લક્ષ્મણપુર બાથે, કરમચેડુ, ત્સુંદૂર અને ખેરલાંજી જેવા મોટા દલિત હત્યાકાંડોમાં આરોપીઓ નિર્દોષ છૂટી ગયા છે કે પૂરતો ન્યાય મળ્યો નથી. ૨૦૧૦માં સરકારી ચોપડે નોંધાયેલા દલિત અત્યાચારના બનાવોની સંખ્યા ૪૦,૪૮૧ હતી જે વધીને ૨૦૧૬માં ૪૫,૨૮૬ થઈ હતી. તેની સામે આ જ વરસોમાં સજાનો દર ૩૮.૪ ટકા હતો તે ઘટીને ૧૬.૩ ટકા થયો છે. અત્યાચારો વધે પણ સજાનો દર ઘટે તેનો અર્થ ખોટા કેસો નથી પરંતુ પોલીસ તપાસમાં ઉણી ઉતરે છે તે છે.